Upside Down

Upside Down () estas kanada-franca anglalingva romantika sciencfikcia kaj fantazia filmo de 2012 verkita kaj reĝisorita de Juan Diego Solanas kun ĉefroloj de Jim Sturgess, Kirsten Dunst kaj Timothy Spall.

 Intrigo 

Adam rakontas la historion de sia duplaneda hejma mondo, unika kun "duobla gravito", ĝi ebligas al la du planedoj orbiti unu la alian treege proksime. Tri neŝanĝeblaj leĝoj de gravito ekzistas por tiu ĉi duplaneta sistemo:
 Ĉiu materio estas tirata nur de la gravito de la mondo, el kiu ĝi venas.
 Pezo de objekto povas esti kompensita uzante materion de la kontraŭa mondo (inversa materio).
 Post kelkaj horoj da kontakto, materio en kontakto kun inversa materio brulas.

La du societoj estas apartigitaj per leĝo. Dum la supra mondo (Supre) estas riĉa kaj prospera, la malsupra (Sube) estas malriĉa. Supre aĉetas malmultekostan petrolon de Malsupre kaj vendas elektron reen al Sube je pli altaj prezoj. Kontakto de homoj el malsupre kun supraj homoj estas strikte malpermesita, puninda per malliberigo aŭ morto. La sola oficiala fizika ligo inter la du mondoj estas kompanio "TransMondo".

Adam (Jim Sturgess) estas orfo, ordinara ulo en eksterordinara universo. Li vivas humile per tio, kion li gajnas, sed lia romantika spirito tenas en sia memoro knabinon, kiun li iam renkontis en alia mondo. Lia infaneca flirtado estas neebla amo, sed kiam li vidas tiun saman knabinon, Eden (Kirsten Dunst), en televido, neniu leĝo aŭ scienco malhelpos lin trovi la manieron esti kun ŝi.

 Rolularo 
 Jim Sturgess kiel Adam
 Kirsten Dunst kiel Eden
 Timothy Spall kiel Bob Boruchowitz
 Jayne Heitmeyer kiel ĉefo en TransMondo
 Blu Mankuma kiel Albert

 Referencoj 

 Eksteraj ligiloj 







Kategorio:Filmoj aperintaj en 2012
Kategorio:Anglalingvaj filmoj
Kategorio:Kanadaj filmoj
Kategorio:Francaj filmoj
Kategorio:Amaferaj filmoj
Kategorio:Fantastaj filmoj
Kategorio:Sciencfikciaj filmoj‎
Kategorio:Malutopiaj filmoj
Kategorio:Filmoj de Warner Bros‎